Nordjyllands Politi offentliggør nu en overvågningsvideo af en ukendt person, der er mistænkt for brandstiftelse ved en autoforhandler i Gærum ved Frederikshavn.

En ukendt gerningsmand brød natten til mandag den 15. august ind hos Gærum Auto på Brønderslevvej i Gærum ved Frederikshavn. Her hældte manden brændbart væske ud og antændte ild. Nu beder Nordjyllands Politi offentligheden om hjælp, og i den forbindelse har de offentliggjort en video af den formodede gerningsmand. Udover videoen kommer politiet også med et signalement af manden. Ingen personer kom til skade Nordjyllands Politi ser med stor alvor på sagen. - Vi håber meget på at få konkrete henvendelser på, hvem manden er fra personer som genkender beklædningen. Eksempelvis den trøje han bærer, som er speciel og ret letgenkendelig. Det kan også være, at nogle genkender hans bevægelsesform, som virker ret adræt. Vi har en hypotese om, at manden er fra egnen omkring Gærum/Frederikshavn, men vi kan ikke udelukke, at han har bopæl et andet sted i landet, siger politikommissær Carsten Straszek, der leder politiets efterforskning. Branden blev hurtigt opdaget og derefter slukket. Ingen personer kom til skade som følge af hændelsen. Har du oplysninger i sagen kan du kontakte Nordjyllands Politi på 114.